บาทเปิด 30.56 บาทต่อดอลลาร์
เงินบาทเปิดตลาด 30.56 บาทต่อดอลลาร์  ตลาดรอดูสัญญาณดอกเบี้ยจากกนง.-วิตกการเมืองสหรัฐ มองกรอบวันนี้ 30.45-30.65 บาทต่อดอลลาร์
25 ก.ย. 2562

เงินบาทเปิดตลาด 30.56 บาทต่อดอลลาร์  ตลาดรอดูสัญญาณดอกเบี้ยจากกนง.-วิตกการเมืองสหรัฐ มองกรอบวันนี้ 30.45-30.65 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.56 บาท/ดอลลาร์ จากปิดตลาดเย็นวานนี้ที่ระดับ 30.53 บาท/ดอลลาร์ ขณะที่ดอลลาร์อ่อนค่าเมื่อเทียบกับสกุลเงินหลัก หลังตัวเลขดัชนีความเชื่อมั่นผู้บริโภคออกมาแย่กว่าที่ตลาดคาดการณ์ไว้ และมีปัจจัยทางการเมืองกรณีที่จะมีการยื่นถอดถอนประธานาธิบดีโดนัลด์ ทรัมป์ ออกจากตำแหน่ง
ส่วนปัจจัยในประเทศรอดูผลประชุมคณะกรรมการนโยบายการเงิน (กนง.) ซึ่งคาดว่าจะคงอัตราดอกเบี้ยนโยบายไว้ตามเดิม และจะปรับลดในการประชุมครั้งหน้า
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 30.45-30.65 บาท/ดอลลาร์